**Lakossági felhívás**

**a „Felelős állattartás elősegítése” pályázati kiíráshoz**

Tájékoztatjuk a Tisztelt Lakosságot, hogy Magyarország Kormánya a Magyar Falu Program keretében az MFP-FAE/2021. „**Felelős állattartás elősegítése”** címen pályázati kiírást tett közé a Magyarország területén működő 5000 fő, és az alatti állandó lakosságszámú települések önkormányzatai számára a felelős állattartást elősegítő ivartalanítási programra, az állatok veszettség elleni védőoltással történő beoltására, valamint mikrochippel történő megjelölésére.

Pályázat nyújtható be Vasvár város lakóinak tulajdonában lévő kutyák, macskák, állatorvos által elvégzett alábbi tevékenységek támogatására:

* kutyák, macskák ivartalanítása
* kutyák, macskák veszettség elleni védőoltása
* kutyák mikrochippel történő megjelölése

A pályázat beadásához önkormányzatunknak szükséges felmérnie az állattartói igényeket.

Kérjük Önöket, hogy aki a programban részt kíván venni, az munkaidőben (hétfőtől-csütörtökig 8.00-16.00, pénteken 8.00-13.00) személyesen keresse fel a Vasvári Polgármesteri Hivatalt (Vasvár, Alkotmány u. 1.) tekintettel arra, hogy az önkormányzati pályázathoz becsatolandó, a kiírásban közzétett formátumú igényfelmérő ívet az állattartónak eredeti aláírással kell ellátnia. A pályázat beadásához szükséges továbbá a programban részt venni szándékozó állattartó kitöltött és aláírt hozzájáruló nyilatkozata is.

Nyertes pályázat esetében a kezeléseket az önkormányzattal szerződéses jogviszonyban álló állatorvos fogja elvégezni.

**Kérjük a program iránt érdeklődőket, hogy a fent megfogalmazott indokok alapján igényüket személyesen 2021. július 02. napjától 2021. július 09. napjáig Csordás Tamásné igazgatási ügyintézőnél szíveskedjenek bejelenteni. Esetlegesen felmerülő kérdéseikkel az ügyintézőt a 94/572-035-ös telefonszámon szíveskedjenek keresni.**

Kérjük az állattartó lakosokat, éljenek a lehetőséggel és minél többen vegyenek részt a programban.

Vasvár Város Önkormányzata